seungwon929/Th-miracl huggingface dataset:
โอ้เธอ

โอ้เธอ เป็นซิงเกิลของ สงกรานต์-รังสรรค์ ปัญญาเรือน เจ้าของตำแหน่งแชมป์ The Voice Thailand Season 2 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย นที แสนทวี ,วิสารท กุลศิริ เพลงนี้ออกจำหน่ายครั้งแรกในวันที่ 26 พฤษภาคม พ.ศ. 2560 ในไอทูนส์

เนื้อหาเพลงพูดถึงเป็นเรื่องราวของคนรักคนหนึ่งที่แทบจะไม่มีเวลาในการมีลมหายใจแล้ว แต่เขากลับเลือกใช้ช่วงเวลาอันน้อยนิดเพื่อดูแลคนที่ตัวเองรัก

เนื้อหาของมิวสิกวีดิโอนี้ กำกับโดย ยุทธเลิศ สิปปภาค แสดงโดย กันต์ กันตถาวร ,ไอยวริญร์ ชื่นชอบ และจุตินันท์ ภิรมย์ภักดี โดยเล่าถึง คู่รักคู่หนึ่งที่รักกันมาก แต่ด้วยเหตุผลอะไรไม่ทราบ ฝ่ายชายอยู่ดีๆก็เดินออกมาจากชีวิตฝ่ายหญิงโดยไม่ได้บอกอะไร และยังคงเป็นคำถามที่ยังค้างคาใจฝ่ายหญิง...จนกระทั่งวันหนึ่งฝ่ายชายได้ติดต่อมาเพื่อขอเจอเป็นครั้งสุดท้ายก่อนที่เขาจะจากโลกนี้ไป ฝ่ายหญิงตอบตกลงทันทีเพราะต้องการคำตอบที่ยังคงติดอยู่ในใจ เพียง 2 วันกับเวลาที่เหลืออยู่ของกันต์ เค้าเลือกที่จะดูแลคนที่เค้ารักเป็นครั้งสุดท้ายคำถามได้ถูกตอบด้วยแพทย์ที่ดูแลกันต์ในฐานะผู้ป่วยมะเร็งระยะสุดท้าย ที่กันต์เลือกที่จะตัดสินใจเดินออกมาจากคนรัก เพราะอยากให้เธอมีความสุข ได้เจอคนที่สามารถดูแลเธอได้ตลอดไป ส่วนเค้าที่กำลังจะตายคงทำได้แค่ส่งเธอให้เริ่มต้นชีวิตใหม่ หลังจากที่คำถามถูกปลดล็อก เค้าทั้งคู่จึงเลือกที่จะใช้ชีวิตร่วมกันอีกครั้งกับเวลาที่นับถอยหลังทุกนาที
ฟุตบอลอาเซียนชิงแชมป์เยาวชนอายุไม่เกิน 15 ปี 2017

การแข่งขัน ฟุตบอลอาเซียนชิงแชมป์เยาวชนอายุไม่เกิน 15 ปี 2017 เป็นการแข่งขันครั้งที่ 12 ของ ฟุตบอลอาเซียนชิงแชมป์เยาวชนอายุไม่เกิน 16 ปี (ครั้
แรกของรุ่นอายุไม่เกิน 15 ปี), ที่จัดขึ้นโดย สหพันธ์ฟุตบอลอาเซียน สำหรับทีมชาติชายของเอเชียตะวันออกเฉียงใต้ที่มีอายุไม่เกิน 15 ปี. โดยครั้งนี้ได้มีการเปลี่ยนแปลงการแข่งขันจากเดิมจะเป็นรุ่นอายุไม่เกิน 16 ปี เปลี่ยนไปเป็นรุ่นอายุไม่เกิน 15 ปี เพื่อเตรียมรอบสำหรับ ฟุตบอลเอเชียเยาวชนอายุไม่เกิน 16 ปี 2018 รอบคัดเลือก. ประเทศไทย จะรับหน้าสื่อเป็นเจ้าภาพจัดการแข่งขัน เโดยเป็นการหวนกลับมาสำหรับครั้งแรกนับตั้งแต่ยกเลิก ฟุตบอลอาเซียนชิงแชมป์เยาวชนอายุไม่เกิน 16 ปี 2009.

ทั้งหมด 12 ทีมที่จะลงเล่นในรายการนี้, กับผู้เล่นที่เกิดก่อนหรือหลังวันที่ 1 มกราคม 2002 จะได้มีสิทธิ์เข่าร่วม. แต่ละนัดจะมีระยะเวลาของการแข่งขันอยู่ที่ 80 นาที, ประกอบไปด้วยสองครึ่ง ครึ่งละ 40 นาที.

ไม่มีการลงเล่นในรอบคัดเลือก, และผู้เข้าร่วมทั้งหมดจะได้ผ่านเข้าสู่รอบสุดท้าย.
ด้านล่างนี้คือ 12 ทีมที่มาจากสมาคมสมาชิกของสหพันธ์ฟุตบอลอาเซียนจะเข้าสู่การแข่งขัน.

การแข่งขันรายการนี้จะมีการลงเล่นที่สองสนามใน ชลบุรี: สนามกีฬาสถาบันพลศึกษาชลบุรี (ใน เมืองชลบุรี), และ ชลบุรีสเตเดียม (ใน เมืองชลบุรี).

สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.ในรอบแพ้คัดออก, การดวลลูกโทษ เป็นวิธีที่จะใช้ตัดสินหาผู้ชนะถ้าจำเป็น (ต่อเวลาพิเศษ เป็นวิธีที่จะไม่ใช้).
เจ้าหญิงซอนชิ

เจ้าหญิงซอนชิ ( ; 1509 – 24 พฤษภาคม 1528) เจ้าหญิงและพระสนมในจักรพรรดิญี่ปุ่นโดยพระองค์เป็นพระราชธิดาใน จักรพรรดิเรเซ จักรพรรดิองค์ที่ 63 ที่ประสูติแต่ ฟุจิวะระ โนะ ไคชิ เป็นพระเชษฐาร่วมพระราชมารดาเดียวกับ จักรพรรดิคะซัง จักรพรรดิองค์ที่ 65 ต่อมาพระองค์ได้ถวายตัวเป็นพระสนมใน จักรพรรดิเอ็งยู จักรพรรดิองค์ที่ 64
มิสแกรนด์กระบี่

มิสแกรนด์กระบี่ () เป็นการประกวดนางงามของจังหวัดกระบี่ จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย ฉัตรนรินรัต วรงค์เครือแก้ว ผู้อำนวยการกองประกวดมิสแกรนด์กระบี่ การประกวดมิสแกรนด์กระบี่มีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งคนปัจจุบัน มิสแกรนด์กระบี่ 2018 คือ เมลดา นันทานุรักษ์ ได้รับตำแหน่งเมื่อวันที่ 17 มีนาคม พ.ศ. 2561 ซึ่งจัดขึ้น ณ หอประชุมช้างเผือก องค์การบริหารส่วนจังหวัดกระบี่2018: ชุดสุสานหอยล้านปี ได้แรงบันดาลใจมาจากสถานที่ท่องเที่ยวที่โด่งดังของเมืองกระบี่ เป็นซากดึกดำบรรพ์(ฟอสซิล)ขนาดใหญ่ ซึ่งเกิดขึ้นจากการทับถมเศษซากหอย ซึ่งปรากฏการณ์สุสานหอยดังกล่าวนี้ เกิดขึ้นกับสถานที่ท่องเที่ยวแค่3แห่งในโลก โดยให้สาวงามจากเมืองกระบี่โปรโมทสถานที่ท่องเที่ยวโดยผ่านชุดสุสานหอย เพื่อกระตุ้นการท่องเที่ยวเมืองกระบี่
2017: ชุดปันนคนาสน์อินทรีย์ เป็นชุดอัตลักษณ์ประจำจังหวัดที่ได้แรงบันดาลใจมาจากนกอินทรีย์ทะเลท้องขาว ที่เป็นประติมากรรมอยู่ใจกลางเมืองกระบี่ ซึ่งแสดงถึงวิสัยทัศน์ ความรอบรู้กว้างไกล ความพอเพียง ดั่งคำที่ว่า บินให้สูง มองให้ไกล ไปให้ถึง โดยส่วนประกอบของชุดและเครื่องประดับร้อยละ 90 ทำจากยางพารา ซึ่งถือเป็นการนำเอายางพารา ซึ่งเป็นผลิตภัณฑ์ทางการเกษตรหลักของคนในท้องถิ่นมาแปรรูปทำเป็นชุด เพื่อแก้ปัญหาเรื่องเศรฐกิจราคายางตกต่ำ และเป็นการเพิ่มรายได้ให้แก่ชาวสวนยางพาราในท้องถิ่นอีกด้วย
2016: ชุดวีรสตรี นรีราชสีมา แรงบันดาลใจ จากสุ่มเครื่องมือจับปลาน้ำจืดออกแบบเป็นกระโปรงโชว์ลายไทยสีน้ำตาลแดงด้านหน้ากระโปรงประยุกต์หน้านางสามชั้นโชว์ลายกระหนกเปลว ผ้าคุมสไบแรงบันดาลใจจากผ้าปกพระพองพู่จามรีปกหลังช้าง เกาะอกตัดด้วยผ้าไหมสีแดง
เรกีรุงชเบเซิร์ค

เรกีรุงชเบเซิร์ค () หรือโดยตัวย่อว่า Reg.-Bez. เป็นเขตการปกครองส่วนภูมิภาคของรัฐในประเทศเยอรมนี ซึ่งอาจเทียบได้กับจังหวัด ฝ่ายบริหารของเรกีรุงชเบเซิร์คนั้นจะเรียกว่า "เรกีรุงชแปรซิเดียม" ("Regierungspräsidium") หรือ "เบอเซิร์คสเรกีรุง" ("Bezirksregierung") ผู้นำของฝ่ายบริหารจะเรียกว่า "เรกีรุงแปรซิเดินท์" ("Regierungspräsident") เรกีรุงชเบเซิร์คนั้นไม่มีหน้าที่ออกข้อกำหนดหรือกฎหมายใดๆ มีหน้าที่ทางปกครองในระดับภูมิภาคทั้งในเขตชนบทและเขตเมืองในอาณาเขตของตน

เรกีรุงชเบเซิร์คนั้นถูกจัดตั้งขึ้นเป็นครั้งแรกในราชอาณาจักรบาวาเรีย (ค.ศ. 1808) สมัยช่วงการปฏิรูปปรัสเซีย (ค.ศ. 1806 ถึง 1816) เป็นยุคที่ราชอาณาจักรปรัสเซียได้แบ่งมณฑลหลายๆแห่งออกเป็น 25 เรกีรุงชเบเซิร์ค
เจ้าชายอะกินะริ

เจ้าชายอะกินะริ ( ; 1541 – 23 พฤษภาคม 1578) เจ้าชายแห่งราชวงศ์ญี่ปุ่นโดยพระองค์เป็นพระราชโอรสในอดีต จักรพรรดิคะซัง หรือ เนียวกะกุ จักรพรรดิองค์ที่ 64 ที่ประสูติแต่ ไทระ โนะ เฮชิ ซึ่งพระองค์ประสูติหลังจากที่พระราชบิดาสละราชบัลลังก์แล้ว
วัดกังเงียว

วัดกังเงียว () วัดในเมืองเกียวโต พระภิกษุเฮ็นโจกวีคนสำคัญของญี่ปุ่นซึ่งเป็นพระราชนัดดาในจักรพรรดิคัมมุสร้างขึ้นเมื่อ พ.ศ. 1320 ซึ่งจักรพรรดิคาซัง จักรพรรดิพระองค์ที่ 64 ได้ใช้วัดแห่งนี้เป็นสถานที่ประกาศสละราชบัลลังก์เมื่อ พ.ศ. 1509 ทำให้วัดแห่งนี้มีชื่อเรียกอีกชื่อหนึ่งว่า วัดคาซัง ()
เจ้าหญิงอิชิ

เจ้าหญิงอิชิ ( ; ? – 27 เมษายน 1442) เจ้าหญิงและเจ้าหญิงพระชายาในจักรพรรดิญี่ปุ่นโดยพระองค์เป็นพระราชธิดาใน จักรพรรดิโคโก จักรพรรดิองค์ที่ 58 ที่ประสูติแต่ จักรพรรดินีฮันชิ พระราชชนนี และเป็นพระขนิษฐาร่วมพระราชมารดาเดียวกับ จักรพรรดิอุดะ จักรพรรดิองค์ที่ 59 รวมถึงเป็นเจ้าหญืงพระชายาใน จักรพรรดิไดโงะ จักรพรรดิองค์ที่ 60

เจ้าหญิงอิชิสิ้นพระชนม์เมื่อวันที่ 27 เมษายน พ.ศ. 1442 ระหว่างหรือหลังจากมีพระประสูติกาลพระธิดาพระองค์เดียวคือ เจ้าหญิงคังชิ
เจ้าชายไฟซาห์ บิน ฮุสเซน

ทรงเสกสมรสจำนวน 3 ครั้ง มีพระบุตร 6 พระองค์

ทรงอยู่ในลำดับที่ 3 ในการสืบราชบัลลังก์จอร์แดน ต่อจาก เจ้าชายอาซิม พระภาติยะ
มิทเทิลฟรังเคิน

มิทเทิลฟรังเคิน () หรือชื่อในภาษาอังกฤษคือ มิดเดิลฟรังโกเนีย () เป็นหนึ่งในเจ็ดส่วนภูมิภาค ("เรกีรุงชเบเซิร์ค") ของรัฐบาวาเรีย ประเทศเยอรมนี ตั้งอยู่บริเวณทางตะวันตกของรัฐบาวาเรีย บริเวณพรมแดนกับรัฐบาเดิน-เวือร์ทเทิมแบร์ค มีศูนย์กลางอยู่ที่เมืองอันส์บัค แต่เมืองใหญ่ที่สุดในเขตคือเมืองเนือร์นแบร์ก
เจ้าชายอาลี บิน ฮุสเซน

ทรงเสกสมรสกับ นางสาวเรียม (ต่อมา : เจ้าหญิงเรียม อัล-อาลี) มีพระบุตร 2 พระองค์

ทรงอยู่ในลำดับที่ 6 ในการสืบราชบัลลังก์จอร์แดน
เจ้าชายฮัมซา บิน ฮุสเซน

ทรงเสกสมรสจำนวน 2 ครั้ง มีพระบุตร 5 พระองค์

ทรงอยู่ในลำดับที่ 8 ในการสืบราชบัลลังก์จอร์แดน
เจ้าชายฮาชิม บิน ฮุสเซน

ทรงเสกสมรสกับ ฟาริดา มูฮัมหมัด อับดุลลาบา มีพระบุตร 4 พระองค์

ทรงอยู่ในลำดับที่ 9 ในการสืบราชบัลลังก์จอร์แดน
ชวาเบิน

ชวาเบิน () หรือชื่อในภาษาอังกฤษคือ สเวเบีย () เป็นหนึ่งในเจ็ดส่วนภูมิภาค ("เรกีรุงชเบเซิร์ค") ในรัฐบาวาเรีย ประเทศเยอรมนี ตั้งอยู่ทางตะวันตกเฉียงใต้ของบาวาเรียติดกับพรมแดนรัฐบาเดิน-เวือร์ทเทิมแบร์ค ทางทิศใต้ติดกับพรมแดนประเทศออสเตรีย ดินแดนนี้ในอดีตมีดยุกจากราชวงศ์โฮเอ็นชเตาเฟินเป็นผู้ปกครอง ต่อมาถูกผนวกเข้ากับรัฐบาวาเรียในค.ศ. 1803
ฟุจิวะระ โนะ ทะกะอิโกะ

ฟุจิวะระ โนะ ทะกะอิโกะ ( ; 1385 – 6 พฤษภาคม 1453) พระสนมและพระราชชนนีในจักรพรรดิญี่ปุ่นโดยเป็นพระสนมใน จักรพรรดิเซวะ จักรพรรดิองค์ที่ 56 และเป็นพระราชมารดาใน จักรพรรดิโยเซ จักรพรรดิองค์ที่ 57

เมื่อจักรพรรดิโยเซขึ้นสืบราชบัลลังก์ต่อจากจักรพรรดิเซวะเมื่อ พ.ศ. 1419 ก็ได้สถาปนาพระราชมารดาให้มีสถานะเทียบเท่าพระราชชนนี
อุนเทอร์ฟรังเคิน

อุนเทอร์ฟรังเคิน () หรือชื่อในภาษาอังกฤษคือ โลว์เออร์ฟรังโกเนีย () เป็นหนึ่งในเจ็ดส่วนภูมิภาค ("เรกีรุงชเบเซิร์ค") ของรัฐบาวาเรีย ประเทศเยอรมนี ตั้งอยู่ทางตะวันตกเฉียงเหนือของบาวาเรีย มีพรมแดนติดกับรัฐบาเดิน-เวือร์ทเทิมแบร์คทางใต้, รัฐเฮ็สเซินทางตะวันตก และรัฐเทือริงเงินทางเหนือ มีศูนย์กลางของส่วนภูมิภาคอยู่ที่เมืองเวือร์ซบูร์ก
กีฬาแห่งชาติ (ประเทศเวียดนาม)

กีฬาแห่งชาติเวียดนาม (; ) เป็นการแข่งขันมหกรรมกีฬาหลากหลายชนิดในประเทศเวียดนาม ซึ่งจัดขึ้นทุก 4 ปี ครั้งล่าสุดจัดขึ้นในเดือนธันวาคม ค.ศ. 2014 ที่ นามดิ่ญ และจะครั้งถัดไปจะจัดขึ้นที่อานซาง ในปี ค.ศ. 2018
ฟุจิวะระ โนะ อะกิระเคะอิโกะ

ฟุจิวะระ โนะ อะกิระเคะอิโกะ ( ; 1372 – 22 มิถุนายน 1443) พระสนมและพระราชมารดาในจักรพรรดิญี่ปุ่นโดยเป็นพระสนมใน จักรพรรดิมนโตะกุ จักรพรรดิองค์ที่ 55 และเป็นพระราชมารดาใน จักรพรรดิเซวะ จักรพรรดิองค์ที่ 56

ใน พ.ศ. 1407 ตรงกับปีที่ 6 ในรัชสมัยจักรพรรดิเซวะพระองค์ได้สถาปนาพระสนมอะกิระเคะอิโกะพระราชมารดาให้มีสถานะเทียบเท่าพระราชชนนี
โอเบอร์ฟรังเคิน

โอเบอร์ฟรังเคิน () หรือชื่อในภาษาอังกฤษคือ อัปเปอร์ฟรังโกเนีย () เป็นหนึ่งในเจ็ดส่วนภูมิภาค ("เรกีรุงชเบเซิร์ค") ของรัฐบาวาเรีย ประเทศเยอรมนี โดยอยู่ทางตอนใต้ของเยอรมนี โดยภูมิภาคนี้เป็นส่วนหนึ่งของภูมิภาคทางประวัติศาสตร์ ฟรังเคิน ("ดูเพิ่มที่: มิทเทิลฟรังเคิน และ โอเบอร์ไบเอิร์น") ทั้งหมดนี้เป็นส่วนหนึ่งของรัฐบาวาเรีย
ราชวงศ์หยวนเหนือ

ราชวงศ์หยวนเหนือ () ราชวงศ์ที่ถูกสถาปนาขึ้นเมื่อ พ.ศ. 1911 ภายหลังจากที่พวก มองโกล ถูก ราชวงศ์หมิง ขับไล่ออกจากดินแดนจีนโดยมี จักรพรรดิหยวนฮุ่ยจง จักรพรรดิองค์สุดท้ายแห่ง ราชวงศ์หยวน เป็นปฐมจักรพรรดิจนกระทั่งถึง พ.ศ. 2178 ที่ ชนเผ่าแมนจู เข้ายึดครอง
เจ้าชายมูฮัมหมัด บิน เฏาะลาล

ทรงอยู่ในลำดับที่ 11 ในการสืบราชบัลลังก์จอร์แดน
เจ้าชายเฏาะลาล บิน มูฮัมหมัด

ทรงอยู่ในลำดับที่ 12 ในการสืบราชบัลลังก์จอร์แดน
วิเชียร คันฉ่อง

นายวิเชียร คันฉ่อง (เกิด 27 กรกฎาคม พ.ศ. 2486) อดีตสมาชิกสภาผู้แทนราษฎรจังหวัดตรัง 6 สมัย และอดีตสมาชิกวุฒิสภาจังหวัดตรัง

นายวิเชียร คันฉ่อง เกิดเมื่อวันที่ 27 กรกฎาคม พ.ศ. 2486 สำเร็จการศึกษา นิติศาสตรบัณฑิต จาก มหาวิทยาลัยธรรมศาสตร์

วิเชียร มีอาชีพเป็นทนายความ และเป็นสมาชิกสภาจังหวัดกับประธานสภาจังหวัดตามลำดับ ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2526 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 6 สมัย

พ.ศ. 2551 วิเชียร ลงสมัครรับเลือกตั้งสมาชิกวุฒิสภา และได้รับเลือกตั้ง

วิเชียร คันฉ่อง ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ

วิเชียร คันฉ่อง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
ดับเบิลยูซีดับเบิลยู วูเมนส์ แชมเปียนชิป

ดับเบิลยูซีดับเบิลยู วูเมนส์ แชมเปียนชิป () เป็นเข็มขัดมวยปล้ำอาชีพประเภทรุ่นหญิงในสมาคม เวิลด์แชมเปี้ยนชิพเรสต์ลิง (WCW) ก่อตั้งขึ้นในวันที่ 29 ธันวาคม ค.ศ. 1996 จนถึงปี ค.ศ. 1997
อริญากร บวรวิศรุติ

อ๊ะ อริญากร บวรวิศรุติ เริ่มบ่มเพาะความสนใจเกี่ยวกับการแสดงตั้งแต่วัยเด็ก ได้มีโอกาสเรียนร้องเพลงครั้งแรกที่ "โรงเรียนดนตรีมีฟ้า" และต่อมาได้เรียนเพิ่มเติมทางด้านร้องและทางด้านเต้น (แจ๊ส) เบื้องต้นที่ "โรงเรียนดนตรีเคพีเอ็น" โดยเข้าร่วมทำกิจกรรมที่เกี่ยวข้องกับการแสดงตั้งแต่ยังเรียนในระดับชั้นอนุบาลจนกระทั่งจบการศึกษาระดับปริญญา อ๊ะ อริญากรเริ่มชีวิตนักเรียนในระดับประถมศึกษาที่ โรงเรียนราชวินิต และมัธยมศึกษาตอนต้นที่ "โรงเรียนสาธิตสวนสุนันทา" และ "โรงเรียนอัมพรไพศาล" จนสำเร็จการศึกษาระดับชั้นมัธยมปลาย ในขณะที่เรียนอยู่ที่ "โรงเรียนอัมพรไพศาล" อ๊ะเข้าร่วมกิจกรรมการแสดงมาโดยตลอด อาทิ ผู้นำเชียร์ ประธานสีแข่งขันกีฬา ตลอดจน ได้รับเลือกคฑากรของโรงเรียนในขณะอยู่ชั้นมัธยมศึกษาปีที่ 6 จนเมื่อสำเร็จการศึกษาระดับมัธยมศึกษาจึงได้เลือกศึกษาต่อในสาขาวิชาศิลปะการแสดง คณะนิเทศศาสตร์ มหาวิทยาลัยกรุงเทพ ซึ่งเป็นภาควิชาที่มีชื่อเสียงทางด้านการศิลปะการแสดง โดยเลือกเรียนวิชาเอกใน สาขาการแสดงและกำกับการแสดง

ในขณะที่ศึกษาอยู่สาขาวิชาศิลปะการแสดง คณะนิเทศศาสตร์ มหาวิทยาลัยกรุงเทพ อ๊ะ อริญากรยังมีโอกาสได้เลือกกิจกรรมที่เกี่ยวกับการแสดงมากขึ้น โดยได้รับการคัดเลือกเป็นตัวแทนมหาวิทยาลัย ในการเป็นผู้นำเชียร์ "เชียร์ลีดเดอร์มหาวิทยาลัยกรุงเทพ" ในงานไทยแลนด์ยูนิเวอร์ซิตี้ลีก ฟุตบอลยูลีก และให้ความร่วมมือ เข้าร่วมกิจกรรมต่างๆ ของทางมหาวิทยาลัย ก่อนจบการศึกษา อ๊ะ อริญากร ได้ส่งสารนิพนธ์ทางด้านการแสดงในบทบาท แคลร์ ในละครเวที เรื่อง เดอะ เมดส์ ผลงานประพันธ์ที่มีชื่อเสียงระดับโลกของ ฌ็อง เฌอเนต์ (จากเรื่อง The Maids ในฉบับภาษาอังกฤษ ซึ่งแปลจากต้นฉบับภาษาฝรั่งเศสชื่อ Les Bonnes) ในระหว่างที่เป็นนักศึกษาเอกการแสดงและกำกับการแสดงนั้น อ๊ะ อริญากรได้สมัครเข้ารับการคัดเลือกเป็นหนึ่งนักแสดงละครเพลงเรื่อง ทวิภพ เดอะมิวสิคัล กับ บริษัท ซีเนริโอ จำกัด โดยได้รับคัดเลือกให้เป็นนักแสดงหมู่มวล ของละครเวทีทวิภพ เดอะ มิวสิคัล และถือว่าเป็นโอกาสก้าวสำคัญในการเข้าวงการด้วยความเป็นมืออาชีพ ทำให้ในระยะเวลาที่เรียนนั้นจึงต้องทั้งเรียนและทำงานคู่กันไป จนสำเร็จการศึกษาในระดับปริญญาในเวลาต่อมา

ต่อมา อ๊ะ อริญากรได้รับเลือกให้ร่วมแสดงในละครเพลงอีกหลายเรื่องให้กับ บริษัท ซีเนริโอ จำกัด รวมทั้งได้รับโอกาสให้ร่วมแสดงละครโทรทัศน์ กับ เอ็กแซคท์ และ ซีเนริโอ โดยเฉพาะอย่างยิ่งในบทบาทที่สร้างสีสัน มีชีวิตชีวา และสร้างเสียงหัวเราะ ผลงานเด่นคือ สาลินี จากซิทคอม เพราะมีเธอ ทาง ช่องวัน ตัวละครที่สร้างสีสันและเสียงหัวเราะให้ผู้ชมในทุกๆ ตอนที่ปรากฏตัว ด้วยคาแรกเตอร์ความสอดรู้สอดเห็นจนทำให้ถูกคนอื่นแกล้ง ล้อเลียน ด้วยเสียงร้องของช้างและถูกเรียกในฉายา น้องช้าง
มิสแกรนด์ประจวบคีรีขันธ์

มิสแกรนด์ประจวบคีรีขันธ์ () เป็นการประกวดนางงามของจังหวัดประจวบคีรีขันธ์ จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย สิริลดา นามอินทร์ ผู้อำนวยการกองประกวดมิสแกรนด์ประจวบคีรีขันธ์ ทั้งนี้การประกวดมิสแกรนด์ประจวบคีรีขันธ์มีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ประจวบคีรีขันธ์คนปัจจุบัน คือ เมืองเพชร เดือนศักดิ์ ซึ่งได้รับตำแหน่งเมื่อวันที่ 28 มีนาคม พ.ศ. 2561 ซึ่งจัดขึ้น ณ ศูนย์การค้าบลูพอร์ต หัวหิน รีสอร์ท มอลล์2018: ชุดโขมพัสตร์นารี เทวีคีรีขันธ์ ผ้าโขมพัสตร์ ผ้าพิมพ์ขึ้นชื่อของจังหวัดประจวบคีรีขันธ์ ใช้เทคนิกการพิมพ์ทองบนผ้าด้วยลวดลายโบราณ เอกลักษณ์ของอำเภอหัวหิน การตัดเย็บ ชุดนี้ใช้ผ้าโขมพัสตร์ ที่มีชื่อเรียกกันว่า ผ้าเกี้ยว สีแดงสดพิมพ์ลายทองแบบโบราณ ยังคงแสดงถึงลวดลายของผ้า อย่างเด่นชัด และสมบูณ์แบบ
2017: ชุดสุวรรณนพคุณ ได้รับแรงบันดาลใจจากพระที่นั่งคูหาคฤหาสน์ในถ้ำพระยานคร รวมถึง ทองคำบริสุทธิ์ ที่เรียกว่า "ทองเนื้อเก้า" หรือ "ทองนพคุณ" อันเป็นที่เลื่องลือว่าเป็นทองคำที่เนื้อดีที่สุดในประเทศไทย และทะเลที่สวยงามทอดยาวจากเหนือจรดใต้ของจังหวัดประจวบคีรีขันธ์
2016: ชุดอัครเทวีศรีสุพรรณ ได้รับแรงบัลดาลใจมาจากการแต่งกายของสตรีสูงศักดิ์ในราชสำนักสมัยอยุธยา ราชวงศ์สุพรรณภูมิ ตามอย่างจิตกรรมในสมุดข่อยโบราณ เน้นสีเปลือกมังคุด สีเลือดหมู ซึ่งเป็นสีที่นิยมใช้เป็นเครื่องทรงประกอบอิสริยยศของหมู่เจ้านายในสมัยนั้น
My Dear Loser รักไม่เอาถ่าน

My Dear Loser รักไม่เอาถ่าน เป็นรายการโทรทัศน์ ประเภทละครชุด ผลิตโดย จีเอ็มเอ็ม แกรมมี่ และจีเอ็มเอ็มทีวี ออกอากาศทุกวันอาทิตย์ เวลา 20:30 - 21:45 น. ทางช่องจีเอ็มเอ็ม 25 และออกอากาศย้อนหลังในวันเดียวกัน เวลา 22:30 น. ทางแอปพลิเคชันไลน์ทีวี

My Dear Loser รักไม่เอาถ่าน แบ่งออกเป็นทั้งหมด 3 ตอน ได้แก่ Edge of 17, Monster Romance และ Happy Ever After

เรื่องราวความรักครั้งแรกของ โอ้ เด็กมัธยมวัย 17 ที่ดันไปตกหลุมรัก พีช ดาวโรงเรียนคนที่สูงเกินเอื้อม แถมยังเป็นแฟนกับ คอปเปอร์ คู่หูคู่อาฆาตเสียด้วย เขาในฐานะของเด็กห่วยสุดขี้แยจึงต้องลุกขึ้น "สู้" เพื่อเอาชนะใจเธอ และเอาชนะคู่แข่งตลอดกาลอย่างคอปเปอร์ให้ได้

เรื่องราวความรักของ ป้อง เด็กแว๊นซ์สุดหล่อที่ใช้ชีวิตเสเพลไปวันๆ ที่วันหนึ่งดันขับรถไปชนกับรถของ น้ำขิง คุณหนูไฮโซขี้เหวี่ยงขี้วีนแถมยังเอาแต่ใจ และเพราะอุบัติเหตุในครั้งนั้น ทำให้ป้องตกหลุมรักน้ำขิงเข้าเต็มอก เขาจึงต้องทำทุกอย่างเพื่อพิชิตใจเธอให้ได้ แม้ว่าในใจของเธอจะมี ต้นกล้า ชายหนุ่มวัยกลางคนที่เธอแอบชอบอยู่ และในวันที่แม่ของเขาเองก็ล้มลงถึงขั้นต้องผ่าตัดใหญ่เพื่อรักษาชีวิตก็ตาม

เพราะตอนจบของนิทานหลายๆ เรื่อง เจ้าชายและเจ้าหญิงล้วนจะมีความสุขกันไปตลอดกาล แต่ถ้าเกิดว่าตอนจบของเรื่องกลายเป็นจุดเริ่มต้น แล้วมันจะเกิดอะไรขึ้นต่อจากนี้? เรื่องราวบทพิสูจน์รักแท้ของ ต้นกล้า ชายหนุ่มสุดห่วยที่ตกหลุมรัก กอหญ้า ดาวมหาวิทยาลัยสุดน่ารักแต่ก็ใช้ชีวิตห่วยไม่แพ้กัน ด้วยความต่างฐานะแบบสุดขั้วทำให้ไม่มีใครยอมรับการคบกันของทั้งคู่ แม้แต่ครอบครัวของกอหญ้าเอง แต่ทั้งคู่ก็ไม่ย่อท้อต่อโชคชะตาและออกมาใช้ชีวิตคู่ตามลำพังถึงสิบปี เวลาผ่านไปความรักของทั้งคู่ที่มีต่อกันเริ่มลดลงไปเรื่อย ๆ จนในที่สุดก็ถึงวันที่ต้องเลิกรา แต่วันนั้นกลับมีสิ่งหนึ่งเกิดขึ้นกับชีวิตของทั้งคู่ เมื่อกอหญ้ากำลังจะให้กำเนิดทายาทตัวน้อยในวันที่ความรักกำลังระหองระแหง ต้นกล้าจึงต้องลุกขึ้นเปลี่ยนแปลงตัวเองเพื่อต่อสู้กับโชคชะตาที่กำลังเกิดขึ้น แม้แต่กำแพงใหญ่ที่ต้นกล้าไม่เคยเผชิญมาก็ตาม แล้วบทสุดท้ายของรักแท้นี้จะจบด้วยรักนิรันดร์ดั่งฝัน หรือ มันจะล่มลงเพราะความห่วยของต้นกล้า
คาทอลิกแบบพื้นบ้าน

คาทอลิกพื้นบ้าน () เป็นศาสนาคริสต์นิกายโรมันคาทอลิกรูปแบบหนึ่งที่พบได้ในกลุ่มชาติพันธุ์ต่าง ๆ ที่นับถือนิกายนี้ทั่วโลก โดยเฉพาะในกลุ่มประเทศกำลังพัฒนา แม้ศาสนิกชนจะนิยามตนเองว่าเป็นคริสตัง แต่ทว่าการประพฤติปฏิบัติหรือถือธรรมเนียมบางประการขัดแย้งกับหลักคำสอนหรือธรรมเนียมปฏิบัติของนิกายโรมันคาทอลิกสายหลัก

คริสตังเหล่านี้จะมีการผสานความเชื่อกับหลักปฏิบัตินอกธรรมเนียมคาทอลิก โดยมีการบูชานักบุญร่วมกับเทพเจ้านอกศาสนาคริสต์ที่บางส่วนได้แยกออกไปเป็นลัทธิต่างหาก อาทิ วูดูของเฮติ, ซันเตรีอาของคิวบา และกาดอมเบลของบราซิล ซึ่งทั้งสามลัทธินี้เป็นการผสานความเชื่อระหว่างคาทอลิกกับศาสนาพื้นเมืองของชาวแอฟริกันตะวันตก นอกจากนี้ยังมีการผสานความเชื่อแบบคาทอลิกเข้ากับศาสนาดั้งเดิมของชาวอเมริกันพื้นเมือง อาทิ ชาวมายาในกัวเตมาลา และชาวเกชัวในเปรู พวกเขายืนยันว่าพวกเขาเป็นคริสตชนที่ดี แม้ว่าจะบูชาเทพเจ้านอกคริสต์ศาสนาไปด้วยก็ตาม

ในประเทศญี่ปุ่น มีคริสต์ศาสนิกชนที่ตกทอดมาแต่ยุคเอโดะอาศัยอยู่ในประเทศอย่างหลบซ่อน เรียกว่าคากูเระคิริชิตัง () หรือคริสตังลับ พวกเขามีการผสานความเชื่อคาทอลิกเข้ากับพุทธ, ชินโต และการบูชาบรรพบุรุษ ซึ่งปัจจุบันแม้ญี่ปุ่นจะให้เสรีภาพในการนับถือศาสนาแล้ว แต่ยังมีคริสตชนบางส่วนปฏิเสธที่จะเข้าร่วมกับศาสนจักรคาทอลิกเพราะยังยึดถือศาสนาในแนวทางนี้ จึงถูกเรียกว่าฮานาเระคิริชิตัง () หรือคริสตังแปลกแยก

ในประเทศเม็กซิโก มีการบูชาซันตามวยร์เต () หรือนักบุญมรณะ ซึ่งชาวเม็กซิกันให้ความเคารพนับถือในฐานะนักบุญผู้ช่วยให้รอดจากความตาย นักบุญองค์นี้จะให้พรแก่ผู้ที่ใช้ชีวิตเสี่ยงความตายหรือถูกทอดทิ้งจากสังคม โดยเฉพาะกลุ่มชนที่มีความหลากหลายทางเพศ, อาชญากร และพ่อค้ายาเสพติด แต่ทว่านักบุญองค์นี้มิได้รับการยอมรับจากคริสตจักร ซึ่งทางพระศาสนจักรคาทอลิกได้ออกมาประณามคติความเชื่อดังกล่าวว่าเป็น "ความเสื่อมโทรมของพระศาสนา"

ในประเทศไทย คริสตังไทยสามารถลอยกระทงได้โดยไม่ถือว่าผิดหลักศาสนา แต่เปลี่ยนจากการอธิษฐานถึงพระแม่คงคา ไปเป็นอธิษฐานขอบคุณพระเจ้าที่ประทานน้ำแก่มนุษย์แทน ส่วนคริสตังไทยเชื้อสายจีนสามารถไหว้บรรพบุรุษในประเพณีไหว้เจ้าได้ เพราะเป็นการแสดงความกตัญญูต่อบรรพชนผู้ล่วงลับ และคริสตังจีนบางนกแขวกจะมีพิธียิ้บเหนียมซึ่งเป็นพิธีปลงศพลักษณะคล้ายกับเทศกาลเชงเม้งทั้งยังมีพิธีกรรมบางประการนอกคริสต์ศาสนา แสดงให้เห็นถึงอิทธิพลของศาสนาพื้นบ้านจีนที่ถูกปรับให้สอดคล้องกับศาสนาคริสต์ นอกจากนี้มีชุมชนกะเหรี่ยงแห่งหนึ่งหนึ่งบูชาไม้กางเขนคล้องสายประคำที่ปักริมท้องนา เบื้องหน้าจัดโต๊ะบูชาสังเวยเครื่องเซ่นเพื่อให้พระเจ้าอวยพรสำหรับการเพาะปลูก อันแสดงให้เห็นถึงการผสานความเชื่อระหว่างคาทอลิกกับศาสนาผีซึ่งแต่เดิมจะบูชาโพสพแต่ที่นี้ได้เปลี่ยนไปบูชาพระเจ้าแทน
เสรีภาพสื่อ

เสรีภาพของสื่อ () เป็น เสรีภาพรูปแบบหนึ่ง เกี่ยวกับการสื่อสารโทรคมนาคมและสื่อมวลชน รวมถึงสื่ออีเลกโทนิก และ และสื่อสิ่งพิมพ์ โดยปราศจากการแทรกแซงของรัฐ โดยประเทศไทยในปี พ.ศ. 2560 จัดว่ามีสถานการณ์ "แย่" โดยองค์กรนักข่าวไร้พรมแดน (Reporters without borders)

ตามที่ ปฏิญญาสากลว่าด้วยสิทธิมนุษยชน ของ สหประชาชาติ มีข้อบัญญัติไว้ในข้อที่ 19 ว่า: ""ทุกคนมีสิทธิในอิสรภาพแห่งความเห็นและการแสดงออกสิทธินี้รวมถึงอิสรภาพในการที่จะถือเอาความคิดโดยปราศจากความแทรกสอดและที่จะแสวงหา รับและแจกจ่ายข่าวสารและความคิดเห็นไม่ว่าโดยวิธีใด ๆ และโดยไม่คำนึงถึงเขตแดน""
เจ้าพระยาอภัยราชา (ชื่น)

เจ้าพระยาอภัยราชา (ชื่น) สมุหนายกในรัชสมัยสมเด็จพระนารายณ์มหาราช และเป็นบุตรของเจ้าพระยาบวรราชนายก (เฉกอะหมัด) จุฬาราชมนตรีคนแรกในสมัยอยุธยา

เจ้าพระยาอภัยราชา (ชื่น) เป็นบตรคนโตของเจ้าพระยาบวรราชนายก (เฉกอะหมัด)กับท่านเชย นายชื่น ได้รับพระราชทานบรรดาศักดิ์เป็นที่ พระยาวรเชษฐ์ภักดี ว่าที่จุฬาราชมนตรี เจ้ากรมท่าขวา ในสมัยสมเด็จพระเจ้าทรงธรรม ตอนปลายรัชกาล ท่านเฉกอะหมัดอยู่ในตำแหน่งจนอายุ 87 ปี แก่ชราลงมาก สมเด็จพระเจ้าปราสาททองจะให้พ้นตำแหน่งไปพักผ่อนก็เกรงจะกระเทือนใจ จึงโปรดเกล้าฯเลื่อนขึ้นเป็น เจ้าพระยาบวรราชนายก ที่ปรึกษาด้านมหาดไทย แล้วเลื่อน พระยาวรเชษฐ์ (ชื่น) บุตรชายคนโตของท่านซึ่งมีอายุเพียง 30 ปี ขึ้นเป็น เจ้าพระยาอภัยราชา สืบตำแหน่งสมุหนายก อัครมหาเสนาบดีฝ่ายเหนือ แทนบิดา

เจ้าพระยาอภัยราชา (ชื่น) ดำรงตำแหน่งสมุหนายกถึง 40 ปี จนอสัญกรรมในตำแหน่งเมื่ออายุได้ 70 ปี ในแผ่นดินสมเด็จพระนารายณ์มหาราช

เจ้าพระยาอภัยราชา (ชื่น) มีบุตรกับภรรยาหลวง (ไม่ปรากฏนาม) 2 คนได้แก่
พระราชพันธุประพัทธ์ (หม่อมราชวงศ์วอน)

พระราชพันธุประพัทธ์ (พ.ศ. 2371 - พ.ศ. 2443) นามเดิม หม่อมราชวงศ์วอน เจษฎางกูร เป็นพระราชาคณะชั้นราชฝ่ายมหานิกาย อดีตเจ้าอาวาสวัดสังเวชวิศยารามวรวิหาร

พระราชพันธุประพัทธ์ นามเดิม หม่อมราชวงศ์วอน เจษฎางกูร เกิดเมื่อ พ.ศ. 2371 เป็นโอรสในหม่อมเจ้าเถร เจษฎางกูร พระโอรสในสมเด็จพระเจ้าบรมวงศ์เธอ เจ้าฟ้าลา กรมหลวงจักรเจษฎา พระราชอนุชาในพระบาทสมเด็จพระพุทธยอดฟ้าจุฬาโลกมหาราช ได้อุปสมบทอยู่ที่วัดสังเวชวิศยารามวรวิหาร จนได้รับการแต่งตั้งเป็นเจ้าอาวาสเมื่อพ.ศ. 2405

ต่อมาพระบาทสมเด็จพระจุลจอมเกล้าเจ้าอยู่หัวทรงตั้งเป็นพระราชาคณะที่ "พระราชพันธุประพัทธ์" เมื่อพ.ศ. 2429 และได้ดำรงตำแหน่งเจ้าอาวาสมาจนถึงแก่มรณภาพเมื่อพ.ศ. 2443 อายุ 72 ปี
กระดูกสันหลังหัก

กระดูกสันหลังหัก ()
เป็นภาวะกระดูกหักที่กระดูกสันหลัง โดยมีรูปแบบต่าง ๆ รวมทั้ง 
กระดูกสันหลังหักเหตุอัด (vertebral compression fracture)
กระดูกแตก (burst fracture), กระดูกคอหัก (cervical fracture), กระดูกคอหักแบบ Jefferson, กระดูกคอหักแบบ Flexion teardrop, กระดูกสันหลังหักที่คอหรือที่อกแบบ Clay-shoveler, แบบ Chance, และแบบ Holdsworth fracture

กระดูกสันหลังหักที่อก (thoracic vertebrae) และที่เอว (lumbar vertebrae)
มักสัมพันธ์กับการบาดเจ็บที่อาจถึงตายหรือทำให้พิการ (major trauma) และอาจทำให้ไขสันหลังเสียหาย ซึ่งมีผลเป็นความบกพร่องทางประสาท (neurological deficit)
Burst fracture

burst fracture เป็นการบาดเจ็บของกระดูกสันหลังแบบหนึ่งที่ลำกระดูกสันหลัง (vertebra) แตก/หักออกเนื่องจากเกิดภาระ/โหลดมากเกินที่โครงกระดูกแกน
โดยมีส่วนแหลมของลำกระดูกทิ่มเข้าไปในเนื้อเยื่อรอบ ๆ และบางครั้งเข้าไปในไขสันหลังเอง
burst fracture จะจัดตาม ""ความรุนแรงของการเสียรูปทรง, ความรุนแรงของอันตรายต่อช่องบรรจุไขสันหลัง, ระดับที่ลำกระดูกสั้นลง, และระดับความบกพร่องทางประสาท""
เป็นการบาดเจ็บที่พิจารณาว่า รุนแรงกว่ากระดูกหักเหตุอัด (compression fracture) เพราะอาจตามด้วยความเสียหายทางประสาทในระยะยาว
ซึ่งสามารถแสดงอาการทั้งหมดอย่างทันที หรือค่อย ๆ เพิ่มขึ้นเป็นระยะเวลานาน

การวินิจฉัยทำโดยการสร้างภาพทางรังสีวิทยา
คนไข้จำเป็นต้องเข้าโรงพยาบาลทันที เพราะการบาดเจ็บเช่นนี้มีผลต่อไขสันหลังในระดับต่าง ๆ และเสี่ยงต่ออัมพาต
แพทย์จะถ่ายภาพเอ็กซเรย์หรือใช้ MRI เพื่อกำหนดว่า ต้องรักษาด้วยการผ่าตัดหรือไม่
การผ่าตัดจะจำเป็นเมื่อกระดูกที่หัก/แตกไม่เสถียร

การพยากรณ์ว่า ไขสันหลังจะเสถียรหรือไม่เพราะกระดูกสันหลังระดับอกและเอวหัก จะขึ้นอยู่ปัจจัยหลายอย่าง
โดยยังมีการศึกษาอยู่เพื่อให้จัดหมวดหมู่การหักของกระดูกเพื่อพยากรณ์ความเสถียรได้ดีขึ้น
การประยุกต์ใช้แบบจำลอง axial zone model ที่เสนอโดยแพทย์ที่สถาบันประสาทวิทยาบาร์โรว์ (Barrow Neurological Institute) อาจเพิ่มสมรรถภาพในการพยากรณ์ความเสถียร เป็นแบบจำลองที่ดูจำนวนลำกระดูกที่เสียหายด้วย ดูจำนวนเขตที่บาดเจ็บด้วย
แต่ก็ยังต้องมีงานศึกษาทางคลินิกและทางชีวกลศาสตร์เพื่อตรวจดูความสมเหตุสมผลของแบบจำลองนี้

มีการผ่าตัดรักษาแบบต่าง ๆ โดยที่สามัญสุดก็คือการเชื่อมลำกระดูกสันหลังบริเวณที่บาดเจ็บเข้าด้วยกัน และเอาเศษกระดูกใหญ่ ๆ ที่แตกออก
การผ่าตัดเชื่อมลำกระดูกสันหลัง (spinal fusion) จะยึดกระดูกสองลำหรือมากกว่านั้นเข้าด้วยกันโดยใช้ตัวยึดไทเทเนียม
ส่วนการผ่าตัดอีกอย่างที่สามัญน้อยกว่าก็คือ การเปลี่ยนกระดูกที่เสียหายด้วยกระดูกเทียม
หรือด้วยกระดูกของผู้บริจาคที่เสียชีวิตแล้ว
วิธีการสองอย่างสุดท้ายใช้ได้ดีในผู้สูงอายุ แต่ยังไม่ได้ลองในคนที่อายุน้อยกว่าเพราะเสถียรภาพระยะยาวยังไม่ชัดเจน

การบริหารโดยไม่ผ่าตัดจะเป็นไปได้ถ้าการบาดเจ็บไม่มีผลต่อระบบประสาท
รวมทั้งการใช้อุปกรณ์พยุงภายนอกแบบเต็มตัว ปกติคือ thoracic lumbar sacral orthosis (ตัวย่อ TLSO แปลว่า อุปกรณ์พยุงกระดูกอกเอวและกระเบนเหน็บ) ทำด้วยพลาสติก บ่อยครั้งหล่อให้เข้ากับตัวคนไข้โดยเฉพาะ
แพทย์จะถ่ายภาพเอ็กซเรย์หรือ MRI ทุก ๆ 2 อาทิตย์ที่ใส่ TLSO เพื่อตรวจดูว่ากระดูกสันหลังจะคงเสถียรหรือไม่
คนไข้จะใส่ TLSO เป็นเวลา 2-3 เดือนตลอด 24 ชม. ทุกวัน
และจะรักษาด้วยกายภาพบำบัดเพื่อสร้างกำลังให้กับกล้ามเนื้อที่ฝ่อไปและเพื่อเรียนรู้การเดินอีก

กระดูกสันหลังของคนไข้อาจเคลื่อน (Spondylolisthesis) หลังจากถอด TLSO
แต่อาจยังอยู่ในพิสัยที่แพทย์คาดหวังโดยไม่มีผลต่อระบบประสาทโดยเดือนที่ 3
ถ้าไม่มีกระดูกเคลื่อนอย่างสำคัญหลังจากนี้ ก็ไม่จำเป็นต้องเอาอะไรยึดไว้อีก

ในช่วงชีวิตคนไข้ในระยะยาว อาจจะมีปัญหาการเจ็บ การใช้งาน และการเสียรูปในบริเวณที่เป็นปัญหา
กระดูกหักเช่นนี้มีผลลดความสูงอย่างถาวร โดยอาจมีหลังโกง (kyphosis) ในระดับที่ต่าง ๆ กัน
และมีระดับกระแสประสาทที่ต่าง ๆ กัน ซึ่งอาจแย่ลงตามกาลเวลา
ในช่วงชีวิต คนไข้อาจประสบกับความเจ็บปวดและความไม่สบายแบบทุติยภูมิที่สันหลังและแขนขา เนื่องจากการทำงานผิดปกติทางประสาทที่เพิ่มขึ้นเรื่อย ๆ